Document ID: 31993D0054

KOMISSION PÄÄTÖS,
tehty 22 päivänä joulukuuta 1992,
tietyistä tarvittavista siirtymätoimenpiteistä direktiivissä 91/493/ETY säädettyyn järjestelmään siirtymisen helpottamiseksi (93/54/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 16 artiklan,
sekä katsoo, että
direktiivin 91/493/ETY 7 artiklan 1 kohdan mukaan toimivaltaisen viranomaisen on erityisesti hyväksyttävä laitokset varmistuttuaan siitä, että laitokset täyttävät kyseisen direktiivin säännökset niissä harjoitettavan toiminnan osalta,
tämä edellyttää toimivaltaiselta viranomaiselta rakenteellisten tuotanto-olosuhteiden tarkistamisen lisäksi direktiivin 91/493/ETY 6 artiklassa tarkoitettujen sisäisten tarkastusohjelmien valvontaa; tämä valvonta edellyttää, että annetaan tietyt soveltamista koskevat yksityiskohtaiset säännöt,
jäsenvaltioiden välisen nykyisen kaupankäynnin keskeytymisen estämiseksi olisi ensisijaisesti toimitettava tiedoksi luettelo niistä hyväksytyistä laitoksista, joiden tuotanto menee kokonaan tai osittain yhteisön sisäiseen kauppaan; täydentävä hyväksyttyjen laitosten luettelo voidaan toimittaa tiedoksi myöhemmin,
kalastustuotteita, joita ei ole varustettu direktiivin 91/493/ETY liitteessä olevassa VII luvussa määrätyin tunnistamismerkinnöin, ei voida saattaa markkinoille; olisi kuitenkin määrättävä, että laitosten, joiden hyväksyntänumero ei ole komissiolle tiedoksi toimitetussa luettelossa, tuotteita voidaan pitää kaupan yksinomaan kansallisilla markkinoilla ja rajoitetun ajan, kunnes kyseiset laitokset merkitään luetteloon,
näissä olosuhteissa olisi määrättävä siirtymätoimenpiteistä siltä osin kuin on kyse hyväksyttyjen laitosten täydellisten luetteloiden toimittamisesta tiedoksi komissiolle, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltiot, jotka eivät 1 päivänä tammikuuta 1993 pysty toimittamaan komissiolle direktiivin 91/493/ETY 7 artiklan 3 kohdassa tarkoitettua täydellistä hyväksyttyjen laitosten luetteloa, voivat toimittaa väliaikaisen hyväksyttyjen laitosten luettelon.
2 artikla
Edellä 1 artiklassa tarkoitetut jäsenvaltiot voivat 31 päivään heinäkuuta 1993 asti antaa väliaikaiseen luetteloon merkitsemättömille laitoksille luvan saattaa kansallisille markkinoille kalastustuotteita, joita ei ole varustettu direktiivin 91/493/ETY liitteessä olevassa VII luvussa määrätyin tunnistamismerkinnöin, jos näitä tuotteita ei ole tarkoitettu yhteisön jäsenvaltioiden väliseen kauppaan.
3 artikla
Edellä 1 artiklassa tarkoitettujen jäsenvaltioiden on toimitettava viimeistään 31 päivänä heinäkuuta 1993 komissiolle tiedoksi täydentävä hyväksyttyjen laitosten luettelo.
4 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä joulukuuta 1992.

Labels: 7
3
0
6
12